Psalam (Šarić) 19.
Upravitelju pjevačkoga zbora; psalam Davidov.

1Nebesa pripovijedaju slavu Božju, djela ruku njegovih navješćuje svod nebeski: 

2Dan na dan šapće on tu vijest, noć na noć donosi on taj glas. 

3To nijesu govori, nijesu riječi, kojima se glas ne razabira: 

4U sav svijet prodire povik njihov, riječ njihova do na kraj zemlje! Suncu je stvorio šator na njima. 

5Ono izlazi kao zaručnik iz ložnice svoje; veseli se kao junak, da dobije trku: 

6Na rubu neba izlazi, okreće se istom na drugom kraju; ništa se ne može skriti žaru njegovu. 

7Zakon je Gospodnji siguran vođa, provodi dušu; svjedočanstvo je Gospodnje pouzdano, čini luđake mudracima. 

8Zakon je Gospodnji savršen, veseli srce; naredbe su Gospodnje čiste, prosvjetljuje oči. 

9Riječi su Gospodnje svete, ostaju zauvijek; odluke su Gospodnje istinite, pravedne sve kolike. 

10 Dragocjenije su od zlata, od mnogoga čistog zlata; slađe su od meda, što teče iz sata. 

11 I sluga se je tvoj dao prosvijetliti od njih; tko ih drži, ima veliku plaću. 

12 A pogrješke - tko će ih znati? Očisti me od skrivenih! 

13 I od strasti sačuvaj slugu svojega; ne daj da vladaju nada mnom; tada ću biti čist, slobodan od teške krivnje. 

14 O da bi ti se riječi usta mojih dopale, misli srca mojega, Gospode, utočište moje i Spasitelju moj! 

Psalmi (Šarić)